**LĒMUMS**

Liepājā

|  |  |
| --- | --- |
| 2021.gada 16.septembrī |  Nr.347/11(prot. Nr.11, 13.§) |

Par grozījumu 2021.gada 18.marta lēmumā

Nr.97/3

Ievērojot, ka Liepājas pilsētas domes 2021.gada 18.marta lēmuma Nr.97/3 “Par lokālplānojuma, kas groza Liepājas pilsētas teritorijas plānojumu zemesgabalam Krūmu ielā 39, Liepājā, izstrādes uzsākšanu, darba uzdevuma un izstrādes vadītāja apstiprināšanu” 2.pielikuma “Darba uzdevums Lokālplānojumam, kas groza Liepājas pilsētas teritorijas plānojumu zemesgabalam Krūmu ielā 39, Liepājā” 2.1.apakšpunktā tika pieļauta tehniska kļūda - neatbilstoši norādītas īpašuma tiesības, kas tika konstatēta plānošanas dokumenta izstrādes procesā, un, lai izvairītos no konfliktsituācijām turpmāk un sakārtotu dokumentāciju, lai tā korekti raksturotu lokālplānojuma teritorijā iekļauto īpašumu piederības juridiskos apstākļus, un respektējot, ka plānošanas process noris neatkarīgi no īpašuma tiesību statusa, kā arī izskatot Liepājas valstspilsētas pašvaldības domes pastāvīgās Pilsētas attīstības komitejas 2021.gada 9.septembra lēmumu (sēdes protokols Nr.10), Liepājas valstspilsētas pašvaldības dome **nolemj:**

 1. Izdarīt Liepājas pilsētas domes 2021.gada 18.marta lēmumā Nr.97/3 “Par lokālplānojuma, kas groza Liepājas pilsētas teritorijas plānojumu zemesgabalam Krūmu ielā 39, Liepājā, izstrādes uzsākšanu, darba uzdevuma un izstrādes vadītāja apstiprināšanu” grozījumu un izteikt 2.pielikuma “Darba uzdevums Lokālplānojumam, kas groza Liepājas pilsētas teritorijas plānojumu zemesgabalam Krūmu ielā 39, Liepājā” 2.1.apakšpunktu šādā redakcijā:

 “2.1. Sekmēt un nodrošināt ilglaicīgu nekustamo īpašumu izmantošanu saskaņā ar teritorijas plānojuma nosacījumiem.”.

2. Lokālplānojuma izstrādes vadītājam lēmumu par grozījumu Liepājas pilsētas domes 2021.gada 18.marta lēmuma Nr.97/3 Darba uzdevumā piecu darbdienu laikā pēc tā spēkā stāšanās ievietot Teritorijas attīstības plānošanas informācijas sistēmā un pašvaldības tīmekļa vietnē.

3. Liepājas pilsētas pašvaldības iestādes “Liepājas pilsētas būvvalde” vadītājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas pilsētas būvvaldei, Izpilddirektora birojam, Attīstības pārvaldei, Nekustamā īpašuma pārvaldei, SIA “RAMEKA” |